Dmitrij Jakovenko

Dmitrij Olegovitsj Jakovenko (russisk Дмитрий Олегович Яковенко, født 28. juni 1983 i Omsk, Russland) er en russisk stormester i sjakk. På FIDEs marsliste for 2010 har Jakovenko 2732 i Elo-rating og er dermed nummer 20 i verden.

Han lærte sjakk av sin far i en alder av 3 år, og ble senere trent av tidligere trener av Garri Kasparov, Aleksandr Nikitin. I 2001 vant han U18-verdensmesterskapet i sjakk og Saint-Vincent Open. I 2004 bestemte han seg for å bli en profesjonell sjakkspiller, til tross for at han som student hadde utmerkede karakterer i matematikk og realfag. Han kom på delt førsteplass i det russiske mesterskapet i 2006 (han tapte omspillet mot Jevgenij Aleksejev).

Da han oppnådde sin hittil høyeste Elo-rating med 2760 poeng i januar 2009, ga dette ham en 5.-plass på FIDEs liste, og han var dermed for en kort periode den høyest ratede sjakkspilleren i Russland, foran Vladimir Kramnik (som senere gjenvant posisjonen).

Utvalgte turneringsresultater 
 2012: 1.-plass i Europamesterskapet i sjakk
 2015: 1.-plass i 4. og siste runde av FIDE Grand Prix 2014–15, og dermed 3.-plass sammenlagt. (På de to første plassene sammenlagt kom henholdsvis Fabiano Caruana og Hikaru Nakamura, som dermed kvalifiserte seg direkte til kandidatturneringen 2016.)

Referanser

Eksterne lenker 
 
 Statistikk hos ChessWorld.net

Stormestere i sjakk
Russiske sjakkspillere
Personer fra Omsk
Fødsler i 1983
Europamestere i sjakk